Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: 251/2000. (XII. 24.) Korm. rendelet (a továb biak ban: Bkr.) 2. §-a a következõ 28–32. ponttal egészül ki:
Paragraph Index: 3441

(2) Az Mvhr. 29. §-ának (4)–(7) bekezdése helyébe a következõ rendelkezés lép: „(4) A tartós befektetési célú ingatlanok, a befektetett pénzügyi eszközök és a forgóeszközök között kimutatott tulajdoni részesedést jelentõ befektetések, valamint az árunak minõsülõ, továbbértékesítési céllal beszerzett ingatlanok esetében az Mpt. 69. §-ának (3) bekezdése szerint az üzleti év mérlegfordulónapjára, illetve a negyedév utolsó napjára és az értékelés napjára vonatkozóan meghatározott piaci értéke és könyv szerinti értéke közötti különbözetet – az adott eszközcsoporton belül elkülönítetten – értékelési különbözetként, a források között az ilyen címen megképzett mûködési, fedezeti, likviditási és kockázati, illetve függõ befektetési portfolió értékelési különbözet céltartalékaként kell kimutatni. Az eszközök könyvekbõl történõ kivezetésekor, az osztalék realizálásakor, illetve a következõ értékelés során az értékelési különbözetet csökkenésekor, az értékelési különbözetet a bevételek csökkentésével kell csökkenteni vagy megszüntetni az értékelési különbözet céltartalékának csökkentésével egyidejûleg. A céltartalék csökkentését jogcímek szerinti részletezésben ráfordítás csökkenésként kell elszámolni.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes